Уъркшоп в Юндола очаква първокурсниците от специалност "Екранни изкуства" | newsart.net
Уъркшоп в Юндола очаква първокурсниците от специалност "Екранни изкуства"
Пет., 17/07/2015 - 10:34 — Ваня Недева
Националната академия за театрално и филмово изкуство „Кръстьо Сарафов" обявява началото на кандидатстудентските консултации. Те ще се провеждат през целия юли и август по обявен в сайта ( http://natfiz.bg/) график.
Двата факултета „Сценични изкуства" и „Екранни изкуства" ще приемат студенти в 14 бакалавърски и 10 магистърски програми.
НАТФИЗ „Кръстьо Сарафов" ще приема заявленията за кандидатстване в дните между 17 и 21 август. Изпитите ще се проведат от 1 до 10 септември.
Националната академия за театрално и филмово изкуство „Кръстьо Сарафов" пожелава на добър час на всички кандидат-студенти.